|  |  |
| --- | --- |
| **Škola:**  | **Nadnevak:**  |
| **Učitelji/ica:** | **Redni broj sata:**  |
| **Nastavni predmet:** Hrvatski jezik | **Razred: 4.** |
| **Predmetno područje/domena: Hrvatski jezik i komunikacija** |
| **Nastavna jedinica**: Opisni, posvojni (i gradivni) pridjevi |
| **Tip sata:** obrada / učenje novog sadržaja |
| **Cilj sata: Osposobiti učenika da razlikuje opisne i posvojne ( i gradivne ) pridjeve u rečenicama.**  |
| **Metode učenja i poučavanja**:usmenog izlaganja, metoda razgovora, metoda demonstracije, metoda metoda rada na književnom tekstu, metoda igre,  | **Nastavni oblici rada**:frontalni, individualni, rad u paru |
| **Ishodi učenja:**  **OŠ HJ A.4.1. Učenik govori i razgovara u skladu s komunikacijskom situacijom.****OŠ HJ A.4.3.Učenik čita tekst i prepričava tekst služeći se bilješkama****OŠ HJ A.4.5.Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.** |
| **Razrada ishoda:**Razumije gramatičku kategoriju vrste riječi (imenice, glagoli, pridjevi).Točno oblikuje posvojne pridjeve. Razlikuje opisne , posvojne pridjeve.Oblikuje rečenice u kojima se poštuju pravila sročnosti.Funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj.Funkcionalno primjenjuje jezična znanja. |
|  |
| **Međupredmetna povezanost:**Priroda i društvo: A-Organiziranost svijeta oko nas (PID OŠ A.3.1. Učenik zaključuje o organiziranosti prirode)**Unutarpredmetna povezanost:**Hrvatski jezik: C-Kultura i mediji (OŠ HJ C.3.1. Učenik pronalazi podatke koristeći se različitim izvorima primjerenima dobi učenika.) |
| **Nastavni sredstava i pomagala:** Nastavni listić, digitalni sadržaj za ponavljanje, ploča, pametna ploča, bilježnice, bojice, nastavni listići za ponavljanje - kartice, listić za samoprocjenu |
| **Vrednovanje:** Vrednovanje kao učenje: Igra na Learnning AppVrednovanje za učenje: Nastavni listić |
| **Literatura:** | Kurikulum za nastavni predmet Hrvatski jezik za osnovne škole i gimnazije u Republici Hrvatskoj <https://narodne-novine.nn.hr/clanci/sluzbeni/2019_01_10_215.html> |

|  |
| --- |
|  **TIJEK NASTAVNOG SATA** |
| **Uvodni dio:** |  7` |
| **Aktivnost:****Uvodni dio****<https://learningapps.org/watch?v=prshut9qk23>****Igranje igre – Ponovimo- vrste riječi- Learnning app**Nakon odigrane igre učenici ponavljaju usmeno što su pridjevi, što su imenice i što su glagoli, navodeći primjere imenica, glagola i pridjeva u rečenicama.**Najava:** Danas ćemo naučiti više o pridjevima: kakve vrste pridjeva imamo: možda ste već neke poznali od ranije. *Pišem naslov na ploču.* |
| **Glavni dio** | 23` |
| **Aktivnost**:**Interpretativno čitanje**Učenicima podijelim nastavne listiće iz PRILOG 1, čitam tekst, objašnjavamo nepoznate riječi. Razgovor o tekstu- Kakav je tekst? Je li vam se svidio? Što misliš o postupku likova? Jesi li se nadao ovakvom završetku u tekstu? Je li tekst priča ili pjesma?**Učenje novih sadržaja**Ponovimo još jednom što su pridjevi- Zapisujemo na ploču : Pridjevi su vrsta riječi koje dodajemo imenicama i koje stoje uz imenicu i opisuju imenicu. Na koja pitanja odgovaraju pridjevi? ( Od ranije poznato- Učenici odgovaraju: na pitanja kakvo je što i kakav je tko?- Opisni pridjevi)Vraćamo se na tekst na radnom listiću. Ima li još nekih pridjeva koji možda odgovaraju na neka druga pitanja ili ne odgovaraju na pitanje kakav je tko ili kakvo je što? Učenici čitaju, zajedno analiziramo rečenicu po rečenicu. Upućujem učenike da prvo pronađu imenicu u rečenici , a nakon toga tražimo riječ koja stoji uz imenicu, najčešće ispred imenice i pobliže ju opisuje.Nastaje plan ploče.Zapisujemo tablicu na ploču i izdvajamo te imenujemo vrste pridjeva. U tekstu se nalaze opisni pridjevi, kao što su učenici naveli ranije. Uz opisne pridjeve uočavaju i sami izvode zaključak da su u tekstu i pridjevi koji odgovaraju na pitanje ČIJE JE ŠTO? Ti pridjevi su POSVOJNI PRIDJEVI. A sada promotrite pridjeve : drvena, metalna- Što mislite na koje pitanje odgovara? ( OD ČEGA JE ŠTO?- ovi pridjevi se nazivaju GRADIVNI PRIDJEVI- govore nam od čega je neka stvar ili predmet- navodimo još nekoliko primjera: pamučna majica, stakleni stol, zlatni sat i sl. Rad na nastavnom listiću Učenici dobiju uputu da podcrtaju pridjeve na radnom listiću i upišu pridjeve na odgovarajuće mjesto u tablici. Pomažemo učenicima s prilagođenim programom dajući dodatnu uputu i izdvajajući dijelove rečenice i čitajući na glas. Učenici čitaju rečenicu po rečenicu na glas i rješavaju i ispunjavaju tablicu. Izrađujemo zajednički frontalno i individualno listić te dajemo odmah povratnu informaciju o točnosti. **PONAVLJANJE**Prema planu ploče ponavljamo o vrstama pridjeva- učenci navode po nekoliko primjera pridjeva za zadanu imenicu. Izvlače kartice u paru- PRILOG 2. čitaju imenicu sa kartice- zadatak je u paru napisati što više pridjeva uz zadanu imenicu- pridjevi trebaju odgovarati na pitanja- KAKVO JE ŠTO? ?( OPISNI PRIDJEVI), ČIJE JE ŠTO? ( POSVOJNI) i OD ČEGA JE ŠTO ? ( GRADIVNI)4 minute za rad.Učenici čitaju što su napisali, koji je par napisao točno što više pridjeva uz adanu imenicu.SAMOPROCJENA- Znam li razlikovati vrste pridjeva- POdigni zelenu bojicu ako znaš razlikovati uvijek i u svakom primjeru vrste pridjeva, žutu bojicu ako ponekad razlikujem i crvenu ako nikad ne razlikujem.  |
| **Završni dio** | 9` |
| **Aktivnost: Provjeravanje naučenih sadržaja putem kviza - digitalni sadržaj****<https://learningapps.org/watch?v=p2oz0mymt23>** |
| **Domaća zadaća**: Mali „istraživački „ zadatakUčenici trebaju u svome domu uočiti, imenovati 20 predmeta- zapisati ih u bilježnice te uz tih dvadeset imenica- napisati po jedan opsini, posvojni i gradivni pridjev koji odgovara toj imenice i pobliže ju opisuje. |

**Napomena:** U slučaju nemogućnosti pristupa Internetu, digitalnih kvizovi provest će se pisanim načinom (NL).

|  |
| --- |
| **Plan ploče** |
|    | **PRIDJEVI**OPISNI, POSVOJNI I GRADIVNI PRIDJEVIPridjevi su vrsta riječi koji se pridodaju imenicama i pobliže ju opisuju. Opisni pridjevi odgovaraju na pitanja KAKVO JE ŠTO ( predmeti) i KAKAV JE TKO ? (živa bića)Posvojni pridjevi odgovaraju na pitanje ČIJE JE ŠTO?Gradivni pridjevi odgovaraju na pitanja OD ČEGA JE ŠTO?OPISNI POSVOJNI GRADIVNI |

|  |  |
| --- | --- |
| Prilagodba za rad učeniku s teškoćama: | -prilagodba postavljenih zadataka-prilagodba složenosti pojedinog zadatka (složenije upute davati u manjim koracima)-prilagodba pribora i materijala za nastavni rad-vremenska prilagodba za izvršavanje zadataka (dati dovoljno vremena da učenik riješi zadatak)-češće stanke tijekom rada-privlačenje pozornosti prije davanja uputa |
| Prijedlog za rad darovitih učenika (koji žele više): | -voditelji su složenijih aktivnosti pri radu u paru, dodatne imenice koje mogu opisati pridjevima-organizatori su pri pomaganju učenicima kojima je potrebna pomoć u radu, pomažu drugima |

 PRILOG 1.

**OPISNI, POSVOJNI I GRADIVNI PRIDJEVI**

**Oštar pas!**

U susjedovom dvorištu sjedi opasni crni pas. Na ulaznim metalnim vratima stoji veliki natpis: Pazi oštar pas! Pokraj natpisa svakog sunčanog dana prošeta pepeljasto sivi mačak i svojim uzdignutim dlakavim repom mahne psu.

Crni opasni pas odgovori sivom mačku jednim dugačkim psećim otegnutim uzdahom. Neoprezni mačak provlači se ispod drvenih dasaka pseće kućice i sjeda pokraj kratkog psećeg repića.

Opasni crni pas i sivi mačak sjede jedan pokraj drugoga i promatraju žuto sunce na zalazu.

Onaj natpis na metalnim vratima ne znaju pročitati niti sivi mačak niti opasni crni pas.

**OPISNE PRIDJEVE PODCRTAJ CRVENOM BOJICOM**

**POSVOJNE PRIDJEVE PODCRTAJ ZELENOM BOJICOM**

**GRADIVNE PRIDJEVE PODCRTAJ ŽUTOM BOJICOM**

RAZVRSTAJ PRIDJEVE U TABLICU:

|  |  |  |
| --- | --- | --- |
| OPISNI PRIDJEVI | POSVOJNI PRIDJEVI | GRADIVNI PRIDJEVI |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

PRILOG 2.

VRATA BILJEŽNICA HLAČE

MARAMA KOLAČ OLOVKA

TORBA LOPTA PAPUČE

IGLA PLOČA PROZOR